stanford-oval/wikipedia huggingface dataset:
Euler-projekti

| Project Euler |
| --- | --- |
Verkkosivusto:  www.projecteuler.net
Kaupallinen:  Ei
Tyyppi:  Ongelmanratkaisu
Rekisteröinti:  Ilmainen
Kehittäjä:  Colin Hughes
Avattu:  5.10.2001
Nykyinen tila:  aktiivinen
Leonhard Euler.
Euler-projekti on internet-sivusto, jolla on tietokoneella ratkaistaviksi tarkoitettuja laskennallisia tehtäviä.
Sivusto on nimetty kuuluisan ja erittäin tuotteliaan sveitsiläisen matemaatikon ja fyysikon, Leonhard Eulerin (1707–1783) mukaan. Tehtävien vaativuustaso vaihtelee alkupään helpoista tehtävistä loppupään usein jo huomattavia ongelmanratkaisutaitoja ja teoreettista tietoakin vaativiin tehtäviin. Tehtävien ratkaisemiseen voi käyttää itse valitsemaansa ohjelmointikieltä. Tehtävät ovat sellaisia, että ne voi ratkaista tehokkaalla ohjelmakoodilla normaalissa kannettavassa tai pöytätietokoneessa yleensä alle yhdessä minuutissa.
Tehtäviä on 17.7.2012 kannassa 391 kappaletta. Tehtävään vastataan ilmoittamalla oikea vastaus, joka yleensä on yksi luku, tosin iso sellainen. Järjestelmä tarkastaa vastauksen automaattisesti ja jos se on oikea, kasvattaa käyttäjän pistetiliä. Tämän jälkeen ratkaisusta on mahdollista keskustella tähän tarkoitetulla keskustelupalstalla.
Projektin aloitti Colin Hughes vuonna 2001 mathchallenge.net-sivuston alaosiona. Käytännössä projekti pyörii siten, että käyttäjät voivat ehdottaa uusia tehtäviä. Näistä tietty matemaatikoiden ja ohjelmoijien ryhmä valikoi sopivat ja muuntaa ne ratkaistaviksi ongelmiksi. Uusia tehtäviä julkaistaan säännöllisesti. Yleensä tahti on yksi tehtävä per viikonloppu. Nykyisin (17.07.2012) projektilla on noin 240 000 ainakin yhden tehtävän ratkaissutta kirjautunutta käyttäjää eri puolilla maailmaa. Näistä noin 900 on suomalaisia. Projektin virallinen kieli on englanti, mutta projektista ylläpidetään muitakin kieliversioita.
Tyypillisesti Euler-projektin tehtävät liittyvät mm. logiikkaan, lukuteoriaan, kombinatoriikkaan, peliteoriaan tai geometriaan. Pelkällä raa’alla voimalla (brute force) ei ongelmia enää alkupään helpohkojen tehtävien jälkeen voi ratkaista. Vastauksen saaminen tavoitteeksi asetetussa minuutin laskenta-ajassa vaatii yleensä teoreettista tietoa, algoritmiosaamista ja ohjelmointitaitoa. Joukossa on kuitenkin myös sellaisia tehtäviä, joiden ratkaiseminen onnistuu pelkästään kynää ja paperiakin käyttäen tai jopa pelkästään päättelemällä.
Aiheesta muualla

Euler-projektin kotisivu (engl.)
Revin

Revin
Revin on kunta Ardennesin departementissa Champagne-Ardennen hallintoalueella Ranskassa. Kunnassa oli 8 963 asukasta vuoden 1999 väestönlaskennassa. Revinin pinta-ala on 38 neliökilometriä.
Reksterenin kirkko

| Reksterenin kirkko Reksteren kyrkje |
| --- | --- |

Sijainti:  Tysnes, Norja
Kirkkokunta:  Norjan kirkko
Hiippakunta:  Bjørgvinin hiippakunta
Rakentamisvuosi:  1937
Suunnittelija:  T. Alvsaker
Materiaali:  puu
Istumapaikkoja:  250
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Reksterenin kirkko (norj. Reksteren kyrkje) on Tysnesin kunnassa Vestlandin läänissä Norjassa sijaitseva puinen pitkäkirkko vuodelta 1937.
Aiheesta muualla

Kuvia tai muita tiedostoja aiheesta Reksterenin kirkko Wikimedia Commonsissa
Ford Rhein / Ruhr

Ford G 388T
Ford Rhein / Ruhr oli Ford Motor Companyn saksalaisen siiven kuorma-automallisto, jota valmistettiin Kölnissä.
Mallit

Ford Rhein oli kuorma-auto, jota valmistettiin vuosina 1948–1958.
Rengasmatoliskot

| Rengasmatoliskot |
| --- | --- |
 Blanus strauchi
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Matelijat Reptilia
Lahko::  Suomumatelijat Squamata
Alalahko::  Matoliskot Amphisbaenia
Heimo::  Blanidae  Kearney, 2003
Suku::  Rengasmatoliskot Blanus  Wagler, 1830
Katso myös
   Rengasmatoliskot Wikispeciesissä   Rengasmatoliskot Commonsissa 
Infobox OKNimi-testi OK: 
Rengasmatoliskot (Blanus) on matoliskosuku, jota tavataan Välimeren ympäristöstä Euroopassa, Lähi-idässä ja Pohjois-Afrikassa. Sukuun kuuluvat ainoat Euroopassa elävät matoliskot. Rengasmatoliskoilla on luodinmuotoinen pää ja mitättömät silmät. Ne viihtyvät hiekkaisessa tai humuspitoisessa maaperässä. Rengasmatoliskot viettävät suurimman osan ajastaan maan alla, paikantaen usein muurahais- ja termiittikekoja. Ne kaivavat pesistä tai niiden ympäriltä ravinnokseen aikuisia hyönteisiä, toukkia ja munia. Rengasmatoliskot munivat kerralla vain yhdestä kolmeen munaa. Suku luettiin aiemmin heimoon Amphisbaenidae, mutta se on sittemmin siirretty omaan heimoonsa Blanidae. Fylogeneettiset tutkimukset ovat osoittaneet, että rengasmatoliskot ovat läheisintä sukua kuubalaisen Cadea-suvun matoliskoille. Euroopasta on löydetty useita fossiileja, jotka kuuluvat joko sukuun Blanus tai heimoon Blanidae.
Lajit

Sukuun kuuluu seitsemän elossa olevaa lajia:
Blanus alexandri
Blanus aporus
Iberianmatolisko (Blanus cinereus)
Mettetalinmatolisko (Blanus mettetali)
Blanus strauchi
Tingitananmatolisko (Blanus tingitanus)
Blanus vandellii
Ford Seattle-ite

| Ford Seattle-ite> Valmistustiedot |
| --- | --- |
Valmistusmaa:  Yhdysvallat
Valmistaja:  Ford
Valmistusvuodet:  1963
Korimalli:  2-ovinen Coupe
Luokka:  Polttokennoauto
Tekniset tiedot
Moottori:  Polttokenno
Ford Seattle-ite on polttokennoauton prototyyppi, jonka valmisti amerikkalainen Ford.
Historia

Ford esitteli Seattle-ite -konseptimallin henkilöauton vuoden 1963 Maailmannäyttelyssä. Konsepti oli muotoilultaan äärimmäisen futuristinen, mikä oli ajalle tyypillistä. Ford vei futuristisuuden kuitenkin muotoilua pidemmälle, sillä auton voimanlähteenä oli valittavana ydinreaktori tai polttokenno, jollaista oli käytetty aiemmin lähinnä vain Apollo -avaruusaluksissa. Auto oli niin paljon aikaansa edellä, ettei kumpikaan voimanlähde ole vieläkään suuren yleisön saatavilla.
Eulerin karakteristika

Eulerin karakteristika on eräs algebrallisen topologian invariantti, joka kuvastaa topologisen avaruuden rakennetta.
Eulerin karakteristika määriteltiin alun perin monitahokkaalle ja sitä käytettiin todistamaan monia monitahokkaita koskevia lauseita, kuten esimerkiksi kaikkien säännöllisten monitahokkaiden karakterisoimiseen. Alkuaikoina erityisesti Leonhard Euler tutki Eulerin karakteristikaa. Nykymatematiikassa Eulerin karakteristika esiintyy homologiateoriassa ja sillä on yhteyksiä moniin muihin algebrallisen topologian invariantteihin.
Monitahokas

Eulerin karakteristika  \chi  määritellään monitahokkaalle kaavalla
missä V, E ja  F ovat kärkien, särmien ja tahkojen lukumäärä. Karakteristikan merkitys on siinä, että se riippuu vain monitahokkaan topologisista ominaisuuksista. Voidaan osoittaa, että karakteristika riippuu vain monitahokkaan muodostaman pinnan genuksesta ja suunnistuksesta. Merkitään genusta kirjaimella g (g on aina positiivinen kokonaisluku tai nolla). Jos pinta on suunnistettu, niin
\chi =V-E+F=2-2g.\,\!
Jos monitahokas on homeomorfinen pallon kanssa, niin g=0, joten tällöin
Erityisesti jos monitahokas on konveksi, niin g=0. Tämä tulos tunnetaan Eulerin monitahokaslauseena.
Monitahokas > Esimerkkejä konvekseista monitahokkaista

Konveksin monitahokkaan Eulerin karakteristika on siis 2. Tätä voidaan käyttää sen osoittamiseen, että on olemassa vain viisi säännöllistä monitahokasta:
| Nimi | Kuva | V (kärjet) | E (särmät) | F (tahkot) | Eulerin karakteristika: V − E + F |
| --- | --- | --- | --- | --- | --- |
| Tetraedri |  | 4 | 6 | 4 | 2 |
| Heksaedri eli kuutio |  | 8 | 12 | 6 | 2 |
| Oktaedri |  | 6 | 12 | 8 | 2 |
| Dodekaedri |  | 20 | 30 | 12 | 2 |
| Ikosaedri |  | 12 | 30 | 20 | 2 |
Erik Justander

Erik Justander eli Eerik Juust (noin 1623 Turku – 10. marraskuuta 1678 Mynämäki) oli kirkkoherra ja Turun akatemian runousopin professori.
Justander varttui luultavasti kasvattipoikana raatimies Henrik Tavastin perheessä ja pääsi ylioppilaaksi vuoteen 1645 mennessä. Valmistuttuaan filosofian maisteriksi 1653 hän toimi kreivi Johan Oxenstiernan kirjastonhoitajana 1654 ja Turun akatemian runousopin professorina vuosina 1655–1667. Vuonna 1667 Justanderista tuli Mynämäen kirkkoherra ja hän oli tässä virassa kuolemaansa saakka.
Justander kirjoitti muisto-, hauta- ja onnittelurunoja suomeksi, ruotsiksi ja latinaksi nimellä Erik Juusti. Hän myös suomensi ensimmäisen suomen kielellä esitetyn näytelmän Tuhlaaja-pojasta, joka esitettiin uuden rehtorin astuessa virkaan Turun akatemiassa vuonna 1650. Näytelmä on kadonnut. Hän oli myös ensimmäinen varsinainen asetusten suomentaja (1655–1667).
Fenella Fielding

Fenella Fielding vuonna 2017.
Fenella Fielding (17. marraskuuta 1927 – 11. syyskuuta 2018) oli brittiläinen näyttelijä. Fielding esiintyi paljon teatterissa ja vuodesta 1959 lähtien myös useissa elokuvissa.
Fielding oli paroni Basil Feldmanin sisko.
Aiheesta muualla

Fenella Fielding Internet Movie Databasessa. (englanniksi)
Raippavero

Raippavero on kansanomainen nimitys työntekijän työeläkemaksun ja työttömyysvakuutusmaksun vähentämiselle monista sosiaalietuuksista. Raippavero otettiin käyttöön vuonna 1993 yhtenä keinoista paikata Suomen 1990-luvun alun laman aiheuttamaa verotulojen laskua. Raippavero on siitä harvinainen, että se säädetään vuosittain uudella lailla vuodeksi eteenpäin. Siksi sen puolesta ja vastaan myös keskustellaan eduskunnassa vuosittain.
Nykyisin sanaa raippavero käytetään usein myös haittaveron synonyymina. Se voi myös viitata mihin tahansa epäreiluksi koettuun veroon tai muuhun 1990-luvun laman seurauksena säädettyyn veroon.
Fender Telecaster Thinline

| Fender Telecaster Thinline |
| --- | --- |
 '72 Thinline
Perustiedot
Alkuperäinen valmistaja:  Fender
Valmistusvuodet:  1972–1981; 2004–
Rakenne
Rungon tyyppi:  Puoliakustinen
Kaulan kiinnitys:  Pulttikiinnitys
Nauhat:  21
Materiaalit
Runko:  Leppä tai saarni
Kaula:  Vaahtera
Otelauta:  Vaahtera
Tekniikka
Talla:  Strings-thu-body Strat-talla
Mikrofonit:  Kaksi Fender Wide Range-humbuckeria
Värit
Värivaihtoehdot:  Natural ja 3-Color Sunburst
Fender Telecaster Thinline on Fenderin Telecaster-sähkökitarasta valmistettu puoliakustinen versio. Kitaran suunnitteli saksalainen Roger Rossmeisl vuonna 1968. Ensimmäiset Thinlinet tulivat myyntiin vuonna 1972 ja niiden valmistus lopetettiin 1981. Kitaraa alettiin kuitenkin valmistaa uudelleen vuonna 2004.
Rakenne

Ensimmäinen Thinline esiteltiin vuonna 1969, mutta vasta vuonna 1972 tullessaan myyntiin siihen lisättiin kaksi Fender Wide Range -humbuckeria, Bullet-kaularauta ja kolmen ruuvin kaulalevy. Niiden lisäksi kitarassa on yksi äänenvoimakkuuden ja yksi äänenvärin säädin, sekä mikrofonien vaihtoon kolmiasentoinen kytkin. Thinlinen puoliakustisen rungon tarkoituksena oli tehdä siitä kokopuista Telecasteria huomattavasti kevyempi.
Fennosarmatian kratoni

Fennosarmatian kratoni on laaja Pohjois- ja Itä-Euroopan alueella sijaitseva ikivanhaan peruskallioon perustuva kratoni. Se ulottuu Skandinavian pohjoisosasta Mustanmeren ja Kaspianmeren alueelle. Se on muodostunut prekambrisena kautena. Tämä prekambriselta kaudelta peräisin oleva kallioperä on näkyvissä vain Fennosskandiassa ja Ukrainassa. Muualla tämä prekambrinen kallioperä on myöhemmin syntyneiden sedimenttikerrosten peitossa. Tähän kratoniin kuuluu Baltian ja Ukrainan kilpien lisäksi Venäjän laakio. Fennosarmantia oli osa Rodinian supermannerta noin 1300-600 miljoonaa vuotta sitten, jolloin sitä ympäröivät Barentsia, Grönlanti ja Amazonia.
Raipur

| Raipur |
| --- | --- |

 Raipur
 Koordinaatit: 21.24°N, 81.63°E 
Valtio:  Intia
Osavaltio:  Chhattisgarh
Väkiluku (2011):  1 010 087
Infobox OKVirheellinen NIMI-arvo: 
Raipur (hindiksi रायपुर) on Intian Chhattisgarhin osavaltion pääkaupunki. Kaupungissa asui vuoden 2011 väestönlaskennan mukaan 1 010 087 asukasta.
Raipurissa on perinteisesti ollut pienimuotoista elintarvike- ja sahateollisuutta. Siellä on Intian suurin raudanjalostuksen keskittymä, ja useita kiviteollisuuden (marmorin ja graniitin) käsittelylaitoksia.
Raipurissa vallitsee kuuma monsuuni-ilmasto. Kuumin kuukausi on toukokuu, jolloin keskimääräinen ylin lämpötila on 42 °C. Kylmin kuukausi on joulukuu, jolloin keskimääräinen alin lämpötila on 13 °C. Sateet tulevat kesä–syyskuussa. Niiden aikana sataa noin 1 160 millimetriä. Vuosittainen sadanta on noin 1 320 millimetriä. Kaupungin alueella on useita järviä, ja niiden rannoilla puistoja ja temppeleitä.
Hood Surgeon

Hood Surgeon
Curtis Young (s. joulukuu 1981) on yhdysvaltalainen hip hop -artisti. Hänet tunnetaan lavanimellä Hood Surgeon. Young on Dr. Dren poika. Young on työskennellyt myös Eazy-E:n pojan Lil Eazy-E:n kanssa. Hänen ensimmäinen albuminsa oli Son of a Doctor.
Diskografia > Albumit

Son of a Doctor
Diskografia > Mixtapet

The Autopsy of Curtis Young
Prognosis (2007)
Family Tree (2007)
Aiheesta muualla

Hood Surgeon MySpace
Hood Surgeon Last.fm:sivustolla
Erik Karlsson Gyllenstierna

Erik Gyllenstierna af Ulaborg
Erik Karlsson Gyllenstierna eli Eerik Kaarlenpoika Gyllenstierna (1602–1657) oli ruotsalainen virkamies, arvoltaan vapaaherra. Hänestä tuli 1637 Viipurin läänin maaherra, 1642 Inkerinmaan ja Käkisalmen läänin kenraalikuvernööri, 1645 valtaneuvos ja 1654 Turun hovioikeuden presidentti. Hän kävi vuosina 1634 ja 1647 lähettiläänä Venäjällä ja oli maamarsalkka vuosien 1634 ja 1647 valtiopäivillä.
Eulerin identiteetti

Eulerin identiteettiä havainnollistava kuva. Lukua  e^{i\pi } vastaa kehän piste  (-1,0), sillä  e^{i\varphi },0\leq \varphi <2\pi  on yksikköympyrän parametrisointi kompleksitasossa.
Eksponenttifunktio  e^{z} funktion  (1+z/N)^{N} raja-arvona, kun  N lähestyy ääretöntä. Animaatiossa  N saa arvoja välillä 1 − 100. Kun  N suurenee,  (1+i\pi /N)^{N} lähestyy arvoa −1.
Eulerin identiteetti on kompleksianalyysissä Eulerin lauseella saatu yhtälö
jossa
Eulerin identiteettiä on kutsuttu matematiikan kauneimmaksi kaavaksi, koska se sitoo toisiinsa useat nykymatematiikan tärkeät luvut: Neperin luvun, piin, imaginaariyksikön ja perusluvut 1:n ja 0:n. Yhtälössä esiintyvät myös matematiikan kolme tärkeää laskutoimitusta: yhteenlasku, kertolasku ja potenssiin korottaminen. Se yhdistää matemaattisen analyysin, geometrian ja kompleksiluvut. Kaavassa on myös yhtälöissä esiintyvä tapa kirjoittaa yhtäläisyysmerkin oikealle puolelle nolla.
Määrittäminen

Eulerin lause on seuraavanlainen:
Lause on pätevä kaikille reaaliluvuille x.  Kulma x on radiaaneina.
Jos nyt asetetaan
niin
Koska
ja
seuraa, että
josta saadaan Eulerin identiteetti
Q.E.D.
Aiheesta muualla

Boyer, Carl B. & Merzbach, Uta C.: Tieteiden kuningatar – Matematiikan historia, osa II, s. 618–653.  ("Luku 21, Eulerin aika")  Suomentanut Kimmo Pietiläinen. Helsinki:  Art House, 1994.  ISBN 951-884-158-6.
Emma Taulo

Emma Taulo (s. 1984) on suomalainen käsikirjoittaja, tuottaja, kirjailija ja elokuvantekijä. Hän tilaa Ylen asiaohjelmia. Taulo on käsikirjoittanut ja ohjannut sekä draama- ja dokumenttisarjoja, audiosarjoja ja lyhytelokuvia sekä toiminut dramaturgina. Taulo on kotoisin Lahdesta.
Ura

Emma Taulon esikoisteos Yksin tehty lapsi (Kosmos 2023) on omakohtainen tietokirja itsellisestä vanhemmuudesta. Kirja pohjautuu Ylen podcastiin Yksin tehty lapsi (2021-2022) , joka käsittelee itsellistä äitiyttä ja siihen liittyviä yhteiskunnallisia kysymyksiä Taulon oman kokemuksen kautta. Podcast sai koulutusrahasto Kouran palkinnon.
Taulo tilaa Ylellä asiaohjelmia. Aiemmin Taulo tilasi ja tuotti Ylen Docstop-dokumenttisarjoja. Taulo on muun muassa Sami Kieksin Logged In- ja Pilluralli-sarjojen tilaaja ja vastaava tuottaja.
Lisäksi Taulo on toiminut pitkään käsikirjoittajana. Luuserisankarit - suomalaisen epäonnistumisen kaava -sarjassa (2018) Taulo käsittelee suomalaisten kansallista identiteettiä Sankarin matkan kaavan kautta. Sarja sai myös jatko-osan Sivuhenkilöt, sidekickit ja muut suomalaisuuden salaiset sankarit (2019).
Taulo loi nuorille suunnatun historiallisen mobiilipelisarjan olivia_17 ja Olivia18. Olivia-pelit kertovat fiktiivisen Suomen ensimmäisen tubettajan Olivian tarinan kautta Suomen historian käännekohdista vuosina 1917–1918. Ne syntyivät vastaiskuna Suomi100-juhlavuoden miehiselle tarinankerronnalle, ja niiden avulla haluttiin kertoa historiasta nuoria kiinnostavalla modernilla tavalla. Pelit saivat kiitettäviä arvioita. olivia_17 voitti vuonna 2017 Koura-palkinnon. Taulo on käsikirjoittanut Suomen itsenäistymistä käsitelleen dokumentaarisen draamasarjan Seitsemäntoista (2017). Taulon käsikirjoittama Operaatio Mannerheim (2012) kertoi Suomen Marsalkka -elokuvan teosta Keniassa. Taulo toimi myös marsalkka Mannerheimista kertoneen Suomen Marsalkka -elokuvan pääkäsikirjoittajana ja dramaturgina.Elokuvanteosta kertonut dokumentaarinen sarja oli Venla-palkintoehdokkaana ja voitti Koura-palkinnon.
Taulo on aiemmin myös toiminut tiedotus- ja markkinointitehtävissä elokuva-alalla, kuten Docpoint -elokuvafestivaalin tiedottajana. Taulo oli yksi TedxHelsinkiUniversity -tilaisuuden puhujista toukokuussa 2017. Taulo valmistui valtiotieteiden maisteriksi Helsingin yliopistosta vuonna 2008 ja käsikirjoittajaksi Metropolia Ammattikorkeakoulusta vuonna 2011. Opiskeluaikanaan Taulo toimi muun muassa ainejärjestö Media ry:n puheenjohtajana 2006.
Tuotanto > Kirjat

Yksin tehty lapsi (2023, Kosmos)
Tuotanto > Käsikirjoittajana

Hoidossa - vaihtoehtojen viidakossa (2023) - podcast vaihtoehtohoitojen ja tieteen suhteesta
Yksin tehty lapsi (2021–2023) - podcast itsellisestä vanhemmuudesta
Sivuhenkilöt, sidekickit ja muut suomalaisuuden salaiset sankarit (2019) - podcast kalevalaisista antisankareista
Luuserisankarit - suomalaisen epäonnistumisen kaava (2018) - podcast suomalaisista antisankareista
Seitsemäntoista (2017) dokumenttidraama Suomen itsenäistymisestä
Teiniäidit (kausi 3, 2014)
Huipulla (2013) urheilureality
Operaatio Mannerheim (2012)
Suomen Marsalkka (2012)
Tuotanto > Showrunnerina

olivia_17 (2017)
olivia18 (2018)
Tuotanto > Tilaajana ja/tai tuottajana: dokumenttisarjat

Kapinalliset (2022)
Cheers from Finland (2022)
Suomineidot (2022)
Tytöt18 (2021)
On hold (2021)
Spirituaaliset (2021)
Pilluralli - itsenäistymisen vuosi (2020)
Noitapiirit (2020)
Lähiöiden finest (2020)
Omavaraiset (2020)
Synnytyskipuja - kokemuksia synnytysväkivallasta (2020)
Prinsessat (2020)
Toimettomat (2020)
Miesoletuksia (2020)
Logged in (2020)
Pillupäiväkirjat (2019)
Taistelu äänistä (2019)
Milleniaalimonologit (2019)
Rakkaani WTC (2019)
LCMDF - musabisnespäiväkirjat (2019)
Kyberkosto (2019)
Tuotanto > Ohjaajana

Täysin aukotonta (2009)
Lähtö (2008)
Nuage Vert – Vihreä pilvi (2008)
Tuotanto > Dramaturgina, voice overin kirjoittajana

Tavarataivas (2013)
Ehdokkuudet ja palkinnot

2012: Kultainen Venla-ehdokkuus: Operaatio Mannerheim (paras reality)
2017: Koulutusrahasto Kouran kunniamaininta: olivia_17
2020: Kultainen Venla-ehdokkuus ja palkinnot: Logged in (paras uusi ohjelma, paras uutis-, ajankohtais- ja asiaohjelma)
2021: Koulutusrahasto Kouran kunniamaininta, Käsikirjoitetut ja dramatisoidut sisällöt: Yksin tehty lapsi
2021: Simpukan Helmi-kunniamaininta: Yksin tehty lapsi (Arkistoitu – Internet Archive)
Fonal Records

| Fonal Records |
| --- | --- |

Perustettu:  1995
Perustajat:  Sami Sänpäkkilä
Jakelijat:  Playground Music
Tyylilajit:  kokeellinen musiikki
Kotimaa:  Suomi
Sijainti:  Tampere
Kotisivu
Infobox OKNimi-testi OK: 
Fonal Records on tamperelainen levy-yhtiö.
Fonal Recordsin perusti Sami Sänpäkkilä vuonna 1995 alun perin omien projektiensa julkaisukanavaksi. Fonal eroaa suuremmista levy-yhtiöistä muun muassa siten, ettei sillä ole lainkaan levytyssopimuksia, tulostavoitteita tai julkaisuaikatauluja.
Sänpäkkilän arvion mukaan yli puolet Fonalin levyistä myydään ulkomaille.
Fonalille levyttäviä yhtyeitä ja artisteja

Barry Andrewsin Disko
Chamellows
Circle
Es/Sami Sänpäkkilä
Ektroverde
Eleanoora Rosenholm
Fricara Pacchu
Islaja
Kemialliset Ystävät
Kiila
Kuusumun Profeetta
Lau Nau
Paavoharju
Risto
Shogun Kunitoki
Teatteri Moderni Kanuuna
Tuusanuuskat
TV-resistori
Ville Leinonen
Fonalille levyttäviä yhtyeitä ja artisteja > Toimintansa jo lopettaneita

Alien heat
Hektix
Office Building
Vasara
Velvolino
Aiheesta muualla

Fonal Recordsin kotisivut (englanniksi)
Revilla Gigedon saaret

| Revilla Gigedon saaret |
| --- | --- |

  
Merialue:  Tyyni valtameri
Saaria yht.:  4
Suurin saari:  Socorro
Muita saaria:  Clarión, San Benedicto, Roca Partida
Pinta-ala:  157,8 km²
Valtio
Valtio:  Meksiko
Osavaltio:  Colima
Kunta:  Manzanillo
Väestö
Väkiluku:  259
Asutuskeskukset:  Bahia Lozano
Revilla Gigedon saaret (esp. Archipiélago de Revillagigedo) ovat saariryhmä Tyynellä valtamerellä. Ne kuuluvat Meksikolle ja sijaitsevat noin 600 kilometriä Kalifornian niemimaasta lounaaseen. Saarilla ei ollut ihmisasutusta ennen kuin espanjalaiset löytöretkeilijät löysivät ne 1500–1700-luvuilla. Nykyään saarilla on 259 asukasta ja ne ovat osa Coliman osavaltiota.
Ryhmä koostuu neljästä tuliperäisestä saaresta: Socorrosta, Clariónista, San Benedictosta ja Roca Partidasta. Socorro on saarista suurin. Sen pinta-ala on 132 km². Socorrossa on yksi kylä, jossa asuu 250 ihmistä. Clariónilla on sotilasvaruskunta, jolla on yhdeksän ihmistä. Muuten saaret ovat asumattomia.
Socorronkyyhky (Zenaida graysoni) on yksi saariryhmän kotoperäisistä lajeista. Laji on kuitenkin hävinnyt luonnosta. Kuva eläintarhasta Louisvillessä.
Espanjalaiset löytöretkeilijät löysivät ensimmäisen saaren, jonka he nimesivät Santo Toméksi (nykyään Socorro), 21. joulukuuta 1533. Neljän päivän kuluttua löydettiin myös toinen saari. Kaksi muuta saarta löydettiin vuonna 1779. Saaret on nimetty Revilla Gigedon kreivin (1740–1799), Uuden-Espanjan 53. varakuninkaan, mukaan. Vuonna 1957 Socorron saarelle perustettiin laivastotukikohta ja Clariónissa on pienempi meriosasto.
Revilla Gigedon saarilla on käynyt useita tutkijoita, kuten ornitologi Andrew Jackson Grayson.
Saarilla on monia kotoperäisiä kasvi- sekä eläinlajeja. Vuonna 2016 saaret lisättiin Unescon Maailmanperintöluetteloon, mutta saarten muuttamista turismille soveltuvaksi luonnonpuistoksi on ehdotettu.
Aiheesta muualla

Kuvia tai muita tiedostoja aiheesta Revilla Gigedon saaret Wikimedia Commonsissa